V prípade že problémy pretrvávajú, kontaktuj prosím administrátora.
v ponuke používateľa.
v ponuke používateľa.
Ľubo zo Svadby na prvý pohľad: Júlia sa mi nikdy nepáčila. Vedeli to vraj aj odborníci
Úprimne, chvíľku som sa na odborníkov hneval, lebo moju ideálnu manželku som si predstavoval inak, prezrádza fitness tréner.
Pred niekoľkými mesiacmi TV Markíza na televíznych obrazovkách predstavila pomerne bizarnú reality šou s názvom Svadba na prvý pohľad.
V unikátnom a dosť kurióznom formáte sa tím odborníkov z oblasti psychológie, biológie či vzťahového poradenstva snažili dať dokopy slobodných ľudí vo veku 25 až 40 rokov na základe vedy, náročných testov a analýz.
Tento článok dočítaš bezplatne, no s predplatným REFRESHER+ získaš prístup ku viac ako 962 zamknutým článkom a dostaneš ďalšie benefity.VYSKÚŠAŤ BEZPLATNE
Už počas priebehu šou mali mnohí diváci pochybnosti voči autenticite a pravosti samotných zväzkov, mnohé scény totiž pôsobili nevierohodne a hrano. Jeden zo súťažiacich – Ľubo, ktorý sa zapojil do tohto sociálneho experimentu však v najnovšom vyjadrení pre TV Markíza prezrádza, že sa mu od začiatku jeho novomanželka Júlia nepáčila.
"Úprimne, chvíľku som sa na odborníkov hneval, lebo moju ideálnu manželku som si predstavoval inak. Jedna z rád odborníkov bola, že nemám súdiť hneď podľa výzoru, čiže vedeli, že fyzicky Júlia nebola môj typ," tvrdí 28-ročný fitness tréner.
Spoločné nezhody mohli diváci pozorovať už na dovolenke novomanželov na Zanzibare. Ľubo a Júlia sa pre nekompatibilitu po pár mesiacoch bez kamier od seba odlúčili. Vraj už nie sú v kontakte, každý si žije vlastný život.
"Keď som ju však uvidel prvýkrát v bielych šatách, povedal som si, že jej dám šancu, pokúsim sa ju spoznať po osobnostnej stránke a uvidíme, kam to bude smerovať. Doteraz som zakladal svoje vzťahy iba na fyzickej príťažlivosti, tak som si povedal, že je čas na zmenu. Z nejakého dôvodu nás veda spojila, tak som to akceptoval," dodáva Ľubo.
V prípade že problémy pretrvávajú, kontaktuj prosím administrátora.